**ΙΟΥΛΙΟΥ 22.**

**ΤΗΣ ΙΣΑΠΟΣΤΟΛΟΥ ΜΑΡΙΑΣ ΤΗΣ ΜΑΓΔΑΛΗΝΗΣ &**

**ΤΗΣ ΕΝΔΟΞΟΥ ΜΑΡΤΥΡΟΣ ΜΑΡΚΕΛΛΗΣ**

**ΑΚΟΛΟΥΘΙΑ**

s320/22.+%CE%9C%CE%91%CE%A1%CE%99%CE%91+%CE%9C%CE%91%CE%93%CE%94%CE%91%CE%9B%CE%97%CE%9D%CE%97,+%CE%9C%CE%91%CE%A1%CE%9A%CE%95%CE%9B%CE%9B%CE%91+%CE%A7%CE%99%CE%9F%CE%A5

**ΤΗ ΚΒ´ ΤΟΥ ΜΗΝΟΣ ΙΟΥΛΙΟΥ**

**Μνήμην επιτελούμεν**

της Αγίας Μυροφόρου και Ισαποστόλου Μαρίας της Μαγδαληνής

και της Παρθενομάρτυρος Μαρκέλλης της Χιοπολίτιδος.

**ΑΚΟΛΟΥΘΙΑ.**

(ΕΚΔΟΣΙΣ ΙΕΡΑΣ ΜΟΝΗΣ ΑΓ. ΝΙΚΟΔΗΜΟΥ ΕΛΛΗΝΙΚΟΥ ΓΟΡΤΥΝΙΑΣ, ΙΑΝΟΥΑΡΙΟΣ 1996)

**Εν τω μικρώ Εσπερινω**

Ιστώμεν στίχους δ’ και ψάλλομεν στιχηρά προσόμοια.

**Ήχος α’ . Των ουρανίων ταγμάτων.**

Των Μυροφόρων σε πρώτην, πάντες γινώσκομεν, Μαγδαληνή και πρώτην, θεωρόν του Σωτήρος, εγέρσεως Μαρία και Μαθηταίς, πρώτην ευαγγελίσασαν, τον Ιησούν αναστάντα, και παρ αὐτοῦ, χαίρε πρώτην υπαπούσασαν.

Ταις ικεσίαις σου πάντας, Μαρία λύτρωσαι, πιστούς εκ πάσης βλάβης, λοιμικής τε πανώλους, τους πόθω εκτελούντας σου την σεπτήν, εορτήν και πανήγυριν, και την σορόν των λειψάνων σου ευλαβώς, προσκυνούντας Ισαπόστολε.

Αθλητριών αι χορείαι, νυν συναγάλλονται, επί τη θεία μνήμη, της Παρθένου Μαρκέλλης, η νήσος δε της Χίου περιφανώς, εορταίς και δεήσεσι, πανηγυρίζει τους άθλους της εκτενώς, εκζητούσα την πρεσβείαν της.

Τον παρθενίας χιτώνα, φυλάξας άφθορον, και την στολήν την πρώτην, του Βαπτίσματος άμα, συνέμιξας Μαρκέλλα εν ταις ροαίς, των αγίων αιμάτων σου, διο διπλούς τους στεφάνους παρά Χριστού, εκομίσω παμμακάριστε.

**Δόξα, και νυν. Ήχος πλ. δ’ .**

Πρώτη κατιδούσα την θείαν Ανάστασιν Μαρία η Μαγδαληνή, του πρώτου των αγαθών αιτίου, του την ημετέραν ευσπλάγχνως φύσιν θεώσαντος· πρώτη και ευαγγελίστρια εδείχθης, βοώσα τοις Αποστόλοις· την αθυμίαν αποθέμενοι την ευθυμίαν αναλάβετε, και δεύτε κατοπτεύσατε Χριστόν εξαναστάντα, και κόσμω παρέχοντα το μέγα έλεος.

**Εις τον στίχον, στιχηρά προσόμοια. Ήχος δ’ . Οίκος του Ευφραθά.**

Δεύτε την ιεράν, της Μυροφόρου μνήμην, μυρίσωμεν εν μύροις, της μυρισάσης μύροις, το σώμα του Θεού ημών.

Εις πάσαν την γην εξήλθεν ο φθόγγος αυτής...

Οίά περ ουρανόν, βλέπομεν τον ναόν σου, Μαρία ώσπερ άστροις, τοις θαύμασι τοις θείοις, ωραϊσμένον ένδοξε.

Θαυμαστός ο Θεός εν τοις αγίοις αυτού.

Χάρις εν ση πολλή, εδόθη ω Μαρκέλλα, θαυμάτων ενεργείαις, τοις πίστει προσκαλούσιν, την αρρωγήν σου ένδοξε.

**Δόξα. Όμοιον.**

Σέλας το τριλαμπές, Πάτερ Υιέ και Πνεύμα, Μαρκέλλης ταις πρεσβείαις, αμαρτιών τε ρύσαι, κολάσεως τους δούλους σου.

**Και νυν. Θεοτοκίον.**

Έχουσα Μαριάμ, Μητρόθεε οπίσω, σου επομένην πόθω, Μαγδαληνήν τον Τάφον, του σου Υιού κατέλαβες.

**Απολυτίκια των Αγίων.**

**Της Μυροφόρου. Ήχος α’ . Τον τάφον σου Σωτήρ.**

Χριστώ τω δι ἡμᾶς, εκ Παρθένου τεχθέντι, σεμνή Μαγδαληνή, ηκολούθεις Μαρία, αυτού τα δικαιώματα, και τους νόμους φυλάττουσα· όθεν σήμερον, την παναγίαν σου μνήμην, εορτάζοντες, αμαρτημάτων την λύσιν, ευχαίς σου λαμβάνομεν.

**Δόξα. Της Παρθενομάρτυρος. Ήχος ο αυτός. Της ερήμου πολίτης.**

Της αγνείας το ρόδον και της Χίου το βλάστημα, την αγίαν Μαρκέλλαν εν ωδαίς ευφημήσωμεν τμηθείσα γαρ χειρί τη πατρική ως φύλαξ εντολών των του Χριστού, ρώσιν νέμει και κινδύνων απαλλαγήν, τοις προς αυτήν κραυγάζουσι· δόξα τω δεδωκότι σοι ισχύν, δόξα τω σε θαυμαστώσαντι, δόξα τω ενεργούντι δια σου, πάσιν ιάματα.

**Και νυν. Θεοτοκίον. Ήχος ο αυτός.**

Του Γαβριήλ φθεγξαμένου σοι Παρθένε το χαίρε, συν τη φωνή εσαρκούτο ο των όλων Δεσπότης, εν ση τη άγια κιβωτώ ως έφη ο δίκαιος Δαβίδ. Εδείχθης πλατυτέρα των ουρανών, βαστάσασα τον Κτίστην σου. Δόξα τω ενοικήσαντι εν σοι, δόξα τω προελθόντι εκ σου, δόξα τω ελευθερώσαντι ημάς δια του τόκου σου.

**ΕΝ ΤΩ ΜΕΓΑΛΩ ΕΣΠΕΡΙΝΩ**

Στιχολογούμεν το Μακάριος ανήρ· εις το Κύριε εκέκραξα ιστώμεν στίχους η , και ψάλλομεν προσόμοια της Μυροφόρου δ´ και της Παρθενομάρτυρος δ´.

**Στιχηρά της Μυροφόρου. Ήχος α´. Ω του παραδόξου θαύματος.**

Ω του παραδόξου θαύματος! πως Χριστού των ποδών, η Μαρία ήψατο και πρώτη την εκ νεκρών αυτού Ανάστασιν, κατείδε ξενοπρεπώς, επιτυχούσα της θείας ελλάμψεως· βοάτω πας ο λαός, εν καθαρά τη καρδία γεραίροντες, την εν Μυροφόροις πρώτην, και ευαγγελίστριαν· ης τη θεία πρεσβεία, των δεινών απαλλαττόμεθα.

Μύρων των σεπτών σου πάνσοφε, η οσμή εξήλθεν, εις τα κόσμου πέρατα, και πάσας των ευσεβών, ψυχάς εμύρισεν, των πόθω εν τη σορώ, σεπτής χειρός προσψαυόντων

σου ένδοξε, εκ πάσης φθοροποιού, νόσου και πάθους λαμβάνομεν ίασιν· όθεν την σεπτήν σου μνήμην, νυν πανηγυρίζομεν, και αιτούμεν πρεσβεύειν, υπέρ των ανευφημούντων σε.

Την σην γεραίρομεν πάνσοφε, ευανδρίαν πάντες, και ψυχής στερρότητα, Μαρία η των πιστών, ομού ομήγυρις· εκήρυξας γαρ τρανώς, την εκ νεκρών του Σωτήρος Ανάστασιν, δι ἧς οι πάντες ημείς, τη ευσεβεία πιστώς εστηρίχθημεν, και προς σε σεμνή βοώμεν· μετά σου η δύναμις, του Κυρίου υπάρχει, έκτελούσα τα θαυμάσια.

Δεύτε, Μοναστών ο σύλλογος, και πιστών τα πλήθη, χαρμοσύνοις άσμασι, τιμήσωμεν ευλαβώς, την μνήμην σήμερον, Μαρίας Μαγδαληνής, της κηρυξάσης εις πάντα τα πέρατα, Ανάστασιν του Χριστού, θείαν και πάσαν την γην καταυγάσασαν, τοις θεογνωσίας λόγοις, ως ευαγγελίστρια· ης τη θεία πρεσβεία, Ιησού σώσον τον κόσμον σου.

**Και της Παρθενομάρτυρος. Ήχος α’ . Των ουρανίων ταγμάτων.**

Της αθλοφόρου Μαρκέλλης, την μνήμη σήμερον, εν ετησίοις ύμνοις, εορτάσωμεν πάντες, φιλέορτοι ενδόξως, ήτις Χριστώ τω Κυρίω παρίσταται, εκδυσωπούσα απαύστως υπέρ ημών, των εκ πόθου ευφημούντων αυτήν.

Η νήσος Χίος καυχάσθω, ότι εξήνθησε, το Παρθενίας άνθος, το θεόβλαστον όντως, την ένδοξον Μαρκέλλαν ήπερ αεί, τω Κυρίω παρίσταται, εκδυσωπούσα απαύστως υπέρ αυτής, παρρησία και του κόσμου παντός

Την ιεράν και λαμπράν σου, μνήμην δοξάζοντες, Μαρκέλλα μακαρία, και πιστώς εκτελούντες, βοώμέν σοι συν πόθω ρύσαι ημάς, της φλογός της κολάσεως, και των βελών του βελίαρ ταις προς Χριστόν, ικεσίαις σου πανεύφημε.

Χορός Αγίων εν Χίω, πανηγυρίζει φαιδρώς, κατέχων εν τω μέσω, το μακάριον πνεύμα, Μαρκέλλης της παρθένου και ευκλεούς, η γενναίω φρονήματι, τον πολυμήχανον όφιν ολοσχερώς, τη αθλήσει κατεπάτησεν.

**Δόξα. Ήχος πλ. δ’ .**

Σήμερον τη εκκλησία του Χριστού εκλάμπουσιν, οία λυχνία δίφωτος η Μυροφόρος Μαρία, και η ακήρατος αυτού νύμφη Μαρκέλλα, τη γαρ βουλή τη θεία αμέμπτως πορευθείσαι, εν ανδρείω φρονήματι, θεοπρεπώς αυτώ ευηρέστησαν, και της άνω δόξης, ενδίκως μετέσχον· η μεν γαρ μύροις το άχραντον αυτού σώμα, αλείψαι σπεύδουσα, της αυτού Αναστάσεως, το φως εθεάσατο, ο και τοις αθυμούσιν Αποστόλοις ευηγγελίσατο η δε την του πατρός άθεσμον βουλήν εκφυγούσα, αθλητικοίς αίμασι, την εαυτής αγνείαν επορφύρωσε, και νυν απαύστως πρεσβεύουσιν υπέρ των ψυχών ημών.

**Και νυν. Θεοτοκίον. Ήχος ο αυτός.**

Τις μη μακαρίσει σε, Παναγία Παρθένε; τις μη ανυμνήσει σου, τον αλόχευτον τόκον; ο γαρ αχρόνως εκ Πατρός εκλάμψας Υιός μονογενής, ο αυτός εκ σου της Αγνής προήλθεν, αφράστως σαρκωθείς, φύσει Θεός υπάρχων, και φύσει γενόμενος άνθρωπος δι ἡμᾶς· ουκ εις δυάδα προσώπων τεμνόμενος, αλλ' ἐν δυάδι φύσεων, ασυγχύτως γνωριζόμενος. Αυτόν ικέτευε, σεμνή Παμμακάριστε, ελεηθήναι τας ψυχάς ημών.

Είσοδος. Φως ιλαρόν. Το προκείμενον της ημέρας, και τα Αναγνώσματα.

**Προφητείας Ησαΐα το Ανάγνωσμα.**

Φωτίζου, φωτίζου, Ιερουσαλήμ, ήκει γαρ σου το φως, και η δόξα Κυρίου επί σε ανατέταλκεν. Ότι ιδού σκότος καλύψει γην, και γνόφος επί έθνη επί σε δε, φανήσεται Κύριος, και η δόξα αυτού, επί σε οφθήσεται· και πορεύσονται Βασιλείς τω φωτί σου και έθνη, τη λαμπρότητι της ανατολής σου, άρον κύκλω τους οφθαλμούς σου, και ίδε συνηγμένα τα τέκνα σου. Ήκασι πάντες οι υιοί σου μακρόθεν, και αι θυγατέρες σου, επ’ ώμων αρθήσονται. Τότε όψει, και χαρήση, και φοβηθήση, και εκτήση τη καρδία, ότε μεταβαλεί εις σε πλούτον θαλάσσης, και εθνών και λαών και ήξουσι σοι αγέλαι καμήλων, και καλύψουσί σε κάμηλοι Μαδιάμ, και Γεφάρ, πάντες εκ Σαβά ήξουσι, φέροντες σοι χρυσίον και λίβανον οίσουσί σοι, και λίθον τίμιον, και το σωτήριον, παρά Κυρίου ευαγγελιούνται και πάντα τα πρόβατα Κηδάρ, συναχθήσονταί σοι· και κριοι Ναβεώθ, ήξουσι σοι, και ανενεχθήσονται δεκτά επί το θυσιαστήριόν μου και ο οίκος της προσευχής μου δοξασθήσεται. Τίνες οίδε, ως νεφέλαι πέτανται, και ωσεί περιστεραί, συν νεοσσοίς αυτών επ ἐμέ· εστι Σιών· επ ἐμὲ νήσοι υπέμειναν, και πλοία Θαρσείς εν πρώτοις, του αγαγείν τα τέκνα σου μακρόθεν, και το αργύριον και το χρυσίον αυτών μετ αὐτῶν, δια το όνομα Κυρίου το άγιον και δια το τον άγιον του Ισραήλ ένδοξον είναι, και οικοδομήσουσιν υιοί αλλογενείς τα τείχη σου· και οι Βασιλείς των εθνών παραστήσονταί σοι δια γαρ οργήν μου επάταξα σε, και δια έλεός μου ηγάπησά σε· και ανοιχθήσονται αι πύλαι σου Ιερουσαλήμ δια παντός, ημέρας και

νυκτός, και ου κλεισθήσονται του εισαγαγείν προς σε δύναμιν εθνών, και βασιλείς αυτών αγομένους· τα γαρ έθνη και οι βασιλείς, οίτινες ου δουλεύσουσι σοι, απολούνται. Και τα έθνη ερημία ερημωθήσονται και η δόξα του Λιβάνου, προς σε ήξει. Και πορεύονται προς σε δεδοικότες, οι υιοί των ταπεινωσάντων σε, και παροξυνάντων σε· και προσκυνήσουσιν επί τα ίχνη των ποδών σου, πάντες οι παροξύναντές σε· και θηλάσεις γάλα εθνών, και πλούτον βασιλέων φάγεσαι και γνώση, ότι εγώ Κύριος ο σώζων σε, και ο εξαιρούμενός σε, ο Θεός Ισραήλ.

**Προφητείας Ιωήλ το Ανάγνωσμα.**

Τάδε λέγει Κύριος· τα τέκνα Σιών χαίρετε, και ευφραίνεσθε επί Κυρίω τω Θεώ ημών και γνώτε ότι εν μέσω του Ισραήλ εγώ ειμι, και εγώ Κύριος ο Θεός ημών, και ουκ εστί πλην εμού, και ου μη καταισχυνθή ετι ο λαός μου εις τον αιώνα και έσται μετά ταύτα εκχεώ από του Πνεύματός μου επί πάσαν σάρκα, και προφητεύσουσιν οι υιοί υμών, και αι θυγατέρες υμών, και οι νεανίσκοι υμών οράσεις όψονται, και οι πρεσβύτεροι υμών ενύπνια ενυπνιασθήσονται και γε επί τους δούλους μου και επί τας δούλας μου, εν ταις ημέραις εκείναις εκχεώ από τους Πνεύματός μου, και προφητεύσουσι· και έσται πας, ος αν επικαλέσηται το όνομα Κυρίου, σωθήσεται.

**Παροιμοιών το Ανάγνωσμα.**

Υιέ, άνοιγε σον στόμα λόγω Θεού, και κρίνε πάντα υγιώς. Άνοιγε σον στόμα, και κρίνε δικαίως. Διάκρινε δε πένητα και ασθενή. Γυναίκα ανδρείαν, τις ευρήσει; τιμιωτέραν εστί λίθων πολυτελών η τοιαύτη· θαρσεί η καρδία του ανδρός αυτής επ’ αύτη. Η τοιαύτη σκύλων ουκ απορήσει ενεργεί γαρ τω ανδρί αυτής αγαθά, και ου κακά, πάντα τον χρόνον· ευραμένη έρια και λίνον, εποίησεν εύχρηστα ταις χερσίν αυτής. Εγένετο ωσεί ναυς εμπορευόμενη· μακρόθεν συνάγει εαυτής τον πλούτον, και ανίσταται εκ νυκτών, και έδωκε βρώματα τω οίκω, και έργα ταις θεραπαίναις, θεωρήσασα Γεώργιον, επρίατο· από δε των καρπών των χειρών αυτής, κατεφύτευσε κτήμα αναξωσαμένη ισχυρώς την οσφύν αυτής, ήρεισε τους βραχίονας αυτής εις έργον. Εγεύσατο, ότι καλόν το εργάζεσθαι, και ουκ αποσβέννυται ο λύχνος αυτής όλην την νύκτα. Τας χείρας αυτής εκτείνει προς τα συμφέροντα τους πήχεις αυτής, ερείδει εις άτρακτον θύραν δε αυτής, διήνοιξε πένητι καρπόν δε εξέτεινε πτωχώ. Ου φροντίζει των εν οίκω ο ανήρ αυτής, όταν που χρονιζη πάντες γαρ οι παρ αὐτὴ ενδεδυμένοι εισί. Διττάς στολάς και χλαίνας εποίησε τω ανδρί αυτής, εκ δε βύσσου, και προφύρας, εαυτή ενδύματα· περίβλεπτος δε γίνεται εν πύλαις ο ανήρ αυτής. Ηνίκα αν καθέζηται εν συνεδρίω μετά των πρεσβυτέρων, και κατοίκων της γης. Σινδόνας εποίησε, και απέδοτο τοις Φοίνιξι· περιζώματα δε τοις Χαναναίοις. Ισχύν και ευπρέπειαν ενεδύσατο, και ευφράνθη εν ημέραις εσχάταις· στόμα δε αυτής διήνοιξε προσεχόντως και εννόμως, και τάξιν εστείλατο τη γλώττη αυτής. Στεναί διατριβαί οικών αυτής. Ανέστη τα τέκνα αυτής, και ήνεσεν αυτήν και ο ανήρ αυτής, επήνεσεν αυτήν. Πολλαί θυγατέρες, εποίησαν δύναμιν πολλαί εκτήσαντο πλούτον, πολλαί εύραντο δόξαν, ου δε υπέρκεισαι, και υπερήρας πάσας. Ψευδείς αρέσκειαι, και μάταιον κάλλος γυναικών, ουκ εστίν εν σοι· γυνή γαρ συνετή ευλογείται φόβον δε Κυρίου αύτη αινείτω· δότε αυτή από καρπών χειλέων αυτής και αινείσθω εν πύλαις ο ανήρ αυτής.

**Εις την Λιτήν, Ιδιόμελα. Ήχος α’ .**

Πνευματικοίς άσμασι την Μυροφόρον του Χριστού άπαντες ευφημήσωμεν, Μαρίαν την Μαγδαληνήν· αύτη γαρ την αχλύν της αθυμίας, των Αποστολικών προσώπων εξηφάνισεν, ο Χριστός ανέστη προς αυτούς εκβοήσασα και νυν τω ποθουμένω επαπολαύουσα τρισηλίω φωτί, εκτενώς ικετεύει σωθήναι τας ψυχάς ημών, των εκ πόθου εορταζόντων, την παναγίαν αυτής κοίμησιν.

**Ήχος γ´.**

Δεύτε άπαντες πιστοί, των ευσεβούντων το φιλέορτον σύστημα συναθροισθέντες σήμερον, εν τω πάνσεπτω ναώ της Μυροφόρου ευλαβώς, την μνήμην αυτής φαιδρώς πανηγυρίσωμεν, ότι εύφρανε Θεόν αγγελικώς, εν γη βιωτεύσασα· πάσαν γαρ βιωτικήν απορριψαμένη απόλαυσιν, συνεσταυρώθη Χριστώ τω νοητώ αυτής Νυμφίω, ω και πρεσβεύει υπέρ των ψυχών ημών.

**Ήχος α´.**

Πηγή χαρίτων, η σορός της θείας Μαρκέλλης, όντως αναδέδεικται πολλοίς γαρ εν ποικίλοις πάθεσιν ούσι, προσέτι και αβλεψίαν νοσούσι, τη του εαυτής αίματος χρίσει, την θεραπείαν δεδώρηται, όπερ άχρι του νυν εν ταις της θαλάσσης ακταίς οράται, κυματούν και την εκείνης άδικον, τοις αγνοούσιν εναργώς δεικνύον σφαγήν, όθεν και ημείς, οι εν ασθενείαις ψυχών κατακείμενοι, προσέλθωμεν αυτή μετά πίστεως και της πνευματικής θεραπείας τευξόμεθα δι αὐτῆς· ποιεί γαρ ο Κύριος το θέλημα των φοβουμένων αυτόν.

**Δόξα. Ήχος πλ. α’ .**

Το κειμήλιον του Λόγου, το θείον ενδιαίτημα του Αγίου Πνεύματος, εν ω ο της χάριτος πλούτος τεθησαύρισται, η παμφαής Μυροφόρος, ως ήλιος λάμπει τοις πέρασι,Μαγδαληνή η Απόστολος και απαύστως δαδουχεί τοις πιστοίς τα ιάματα, νόσους αποσοβούσα, και πάθη θεραπεύουσα, και πρεσβεύει αδιαλείπτως Χριστώ τω Θεώ, ειρηνεύσαιτον κόσμον, και σώσαι εκ θλίψεως, τους την σεπτήν αυτής μνήμην εκτελούντας εν άσμασιν.

**Και νυν. Θεοτοκίον.**

Μακαρίζομεν σε, Θεοτόκε Παρθένε, και δοξάζομεν σε οι πιστοί κατά χρέος· την πόλιν την άσειστον, το τείχος το άρρηκτον, την αρραγή προστασίαν και καταφυγήν των ψυχών ημών.

**Απόστιχα. Ήχος δ’ . Ως γενναίον εν μάρτυσιν.**

Τετρωμένη τω έρωτι, της Χριστού αγαπήσεως, και αυτού τοις ίχνεσι πόθω σπεύδουσα, Μαγδαληνή αξιάγαστε, αυτόν ου κατέλιπες, και θανόντα ως βροτόν, αλλά μύρα συν δάκρυσι, προσεκόμισας, εν τω μνήματι τούτου Μυροφόρε, και αυτόν εξαναστάντα, θεασαμένη εδόξασας.

Υπομενών υπέμεινα τον Κύριον...

Ως παρθένος ακήρατος, και Χριστού νύμφη άσπιλος, αντιτάξω πάνσεμνε τω αλάστορι, και την αγνείαν σου αφθορον, ως προίκα πολύτιμον, συν τοις αίμασι τοις σοις, τω νυμφίω σου προσενήνοχας, και θαλάμων Μαρκέλλα ουρανίων, ως παρθένος τε, και Μάρτυς, θεοειδής κατηξίωσαι.

Θαυμαστός ο Θεός εν τοις Αγίοις αυτού.

Μυροφόρων την έξαρχον, αρετών το κειμήλιον, της ανδρείας άγαλμα, και φρονήσεως, Μαγδαληνήν την θεόληπτον, συμφώνως τιμήσωμεν, και Μαρκέλλαν την σεμνήν το της Χίου καλλώπισμα, μακαρίσωμεν, ως εξαίρετον άνθος της αγνείας και σεμνότητος ταμείον και των Μαρτύρων ισότιμον.

**Δόξα. Ήχος δ’ .**

Της ευσεβείας τω φωτί, η Μαγδαληνή Μαρία, και Μαρκέλλα η πάνσεμνος, πτερωθείσαι την διάνοιαν πάντα σκύμβαλα ηγήσαντο, ίνα Χριστόν κερδήσωσιν· ω του θαύματος, πως η ασθενής φύσις και ένυλος προς ανδρικούς αγώνας αντεπαρετάξατο; Και η μεν αποστολικήν ανύσασα πορείαν, της του Χριστού οικονομίας και εγέρσεως υποφήτις ώφθη, η δε αθλητικόν τελέσασα στάδιον, μαρτυρικών αναρρίσεων και στεφάνων ηξίωται· και αμφότεραι δυσωπούσιν υπέρ των ψυχών ημών.

**Και νυν. Θεοτοκίον.**

Εκ παντοίων κινδύνων τους δούλους σου, φύλαττε, ευλογημένη Θεοτόκε, ίνα σε δοξάζωμεν, την ελπίδα των ψυχών ημών.

**Νυν απολύεις. Τρισάγιον, και τα Απολυτίκια των Αγίων.**

**Της Μυροφόρου. Ήχος α’ . Τον τάφον σου Σωτήρ.**

Χριστώ τω δι ἡμᾶς, εκ Παρθένου τεχθέντι, σεμνή Μαγδαληνή, ηκολούθεις Μαρία, αυτού τα δικαιώματα, και τους νόμους φυλάττουσα· όθεν σήμερον, την παναγίαν σου μνήμην, εορτάζοντες, αμαρτημάτων την λύσιν, ευχαίς σου λαμβάνομεν.

**Δόξα. Της Παρθενομάρτυρος. Ήχος ο αυτός. Της ερήμου πολίτης.**

Της αγνείας το ρόδον και της Χίου το βλάστημα, την αγίαν Μαρκέλλαν εν ωδαίς ευφημήσωμεν τμηθείσα γαρ χειρί τη πατρική ως φύλαξ εντολών των του Χριστού, ρώσιν νέμει και κινδύνων απαλλαγήν, τοις προς αυτήν κραυγάζουσι· δόξα τω δεδωκότι σοι ισχύν, δόξα τω σε θαυμαστώσαντι, δόξα τω ενεργούντι δια σου, πάσιν ιάματα.

**Και νυν. Θεοτοκίον. Ήχος ο αυτός.**

Του Γαβριήλ φθεγξαμένου σοι Παρθένε το χαίρε, συν τη φωνή εσαρκούτο ο των όλων Δεσπότης, εν ση τη άγια κιβωτώ ως έφη ο δίκαιος Δαβίδ. Εδείχθης πλατυτέρα των ουρανών, βαστάσασα τον Κτίστην σου. Δόξα τω ενοικήσαντι εν σοι, δόξα τω προελθόντι εκ σου, δόξα τω ελευθερώσαντι ημάς δια του τόκου σου.

**ΕΙΣ ΤΟΝ ΟΡΘΡΟΝ**

**Μετά την α´. Στιχολογίαν, κάθισμα. Ήχος α´. Τον Τάφον σου Σωτήρ.**

Το άκρον εφετόν, αγαπήσασα όντως, σεμνή Μαγδαληνή, ηδονάς εβδελύξω· τον κόσμον μισήσασα, το ποθούμενον έφθασας. Όθεν ένδοξε, υπέρ ημών εκδυσώπει, όπως σχέσεως, των ηδονών λυτρωθώμεν, αγάπη του κρείττονος.

**Δόξα. Όμοιον.**

Ρανίσι των σεπτών και παναγνών αιμάτων, απέπνιξας σοφή αθληφόρε Μαρκέλλα, Βελίαρ τον κάκιστον, εκχυθέντων σαρκίου σου· όθεν είληφας παρά Θεού στέφος δόξης,διο πρέσβευε, υπέρ ημών προς τον κτίστην, Μαρτύρων ομότροπε.

**Και νυν, Θεοτοκίον. Όμοιον.**

Ανύμφευτε αγνή, Θεοτόκε Παρθένε, η μόνη των πιστών προστασία και σκέπη, κινδύνων και θλίψεων και δεινών περιστάσεων, πάντας λύτρωσαι, τους επί σοι τας ελπίδας, Κόρη έχοντας, και τας ψυχάς υμών σώσαι, ταις θείαις πρεσβείαις σου.

**Μετά την β’ Στιχολογίαν, κάθισμα. Ήχος πλ. δ´. Την Σοφίαν και Λόγον.**

Τω πτωχεύσαντι Λόγω υπερβολή, ευσπλαγχνίας Μαρία Μαγδαληνή, σαφώς ως Μαθήτρια, αληθώς διηκόνησας· καθορώσα δε τούτον, Σταυρώ αναρτώμενον, και εν τάφοι τεθέντα, εθρήνεις δακρύουσα. Όθεν σε τιμώμεν, και την σην εκτελούμεν, εν πίστει πανήγυριν, Μυροφόρε αοίδιμε, και συμφώνως βοώμέν σοι· πρέσβευε Χριστώ τω Θεώ, των πταισμάτων άφεσιν δωρήσασθαι, τοις εορτάζουσι πόθω, την αγίαν μνήμην σου.

**Δόξα. Όμοιον.**

Της Μαρκέλλης την πάλην αναπολών, και τους άθλους εκπλήττομαι κατά νουν, πως το θήλυ ίσχυσε και γεναίως ηνδρίσατο, του Σατάν το θράσος, νικήσαι και φρύαγμα, του Χριστού τη χάριτι, του πλάστου της φύσεως· όθεν ανυμνούντες, την αυτής πάντες νίκην, συμφώνως βοήσωμεν, προς αυτήν μετά πίστεως, αθλοφόρε πανεύφημε, πρέσβευε Χριστώ τω Θεώ, των πταισμάτων άφεσιν δωρηθήσασθαι, τοις εορτάζουσι πόθω την αγίαν μνήμην σου.

**Και νυν. Θεοτοκίον. Όμοιον.**

Δεύτε πάντα τα έθνη θεοπρεπώς, την Μητέρα του πάντων Δημιουργού, υμνήσωμεν λέγοντες· χαίρε θρόνε πυρίμορφε, του των όλων δεσπόζοντος, Ιησού του Παντάνακτος· χαίρε μόνη Κυρία, του κόσμου πανάχραντε· χαίρε το δοχείον, της Αγίας Τριάδος, Πατρός Υιού και Πνεύματος, το λαμπρόν και ακήρατον, Μαριάμ Αειπάρθενε, Θεοτόκε πανύμνητε χαίρε πάνσεμνε Νύμφη ηλιοστάλακτε· χαίρε πάντων των υμνούντων σε.

**Μετά τον Πολυέλεον· Κάθισμα. Ήχος δ´. Επεφάνης σήμερον.**

Τον ναόν σου πάνσεμνε, οίκον θαυμάτων, και δαιμόνων μάστιγα, και ιατρείον, λοιμικής, Μαγδαληνή ονομάζομεν, και πάσης λύπης ταχείαν παράκλησιν.

**Δόξα. Όμοιον.**

Της Μαρκέλλης μέλψωμεν τας αριστείας, και εκ πόθου άσωμεν, ότι εδείχθη βοηθός, των εν ανάγκαις και θλίψεσιν, βυθιζόμενων, ταχύ εις απώλειαν.

**Και νυν. Θεοτοκίον. Όμοιον.**

Μωϋσής εώρακε, πυρφόρον βάτον, σε το πυρ βαστάσασαν, το τας ψυχάς φωταγωγούν, και μη φλεχθείσαν πανάμωμε δρόσου δε μάλλον, πλησθείσαν της χάριτος.

Εκ της εκλογής του Πολυελαίου, δύνασαι να ψάλλης στίχους και εις την Ισαπόστολον Μαγδαληνήν, ερρανισμένους εκ του Αποστόλου Ιωάννου, και εις την Παρθενομάρτυρα Μαρκέλλαν, ερρανισμένους εκ του Μεγαλομάρτυρας Δημητρίου.

Ίδε σχετικώς «ΕΚΛΟΓΗ ΕΚ ΤΩΝ ΨΑΛΜΩΝ». Έκδοσις Σωτ. Σχοινά σελ. 13-14).

Οι αναβαθμοί. Το α ἀντίφωνον του δ’ ἦχου.

Προκείμενον. Ήχος δ . Εις πάσαν την γην εξήλθεν ο φθόγγος αυτής...

Στιχ. Οι ουρανοί διηγούνται δόξαν Θεού...

Πάσα πνοή.

**Ευαγγέλιον· Εωθινόν Γ´.**

Ο Ν´.

Δόξα. Ταις της Μυροφόρου πρεσβείας...

Και νυν. Ταις της Θεοτόκου πρεσβείαις...

Είτα το Ιδιόμελον. Ήχος β´. Προς το Αναστάς ο Ιησούς. Στ.: Ελεήμον, ελέησόν με ο Θεός...

Αναστάντα Ιησούν, πρώτη Μαρία ως εθεάσω, έδραμες ταχύ, σοις συμμύσταις, την αυτού μηνύσαι Εγερσιν.

Οι Κανόνες της Θεοτόκου μετά των ειρμών εις στ , της Μυροφόρου εις δ´ και της Αγίας Μαρκέλλης εις δ´.

Ο Κανών της Θεοτόκου. Ποίημα του αγίου Θεοφάνους Νικαίας του Γραπτού. Ου η ακροστιχίς άνευ των ειρμών: Αινών απαρχάς εισάγω σοι Κυρία. Θεοφάνης».

**Ωδή α´. Ήχος δ´. Ο Ειρμός. Ανοίξω το στόμα μου.**

Αισθήσεων Δέσποινα, διπλήν πεντάδα συνέτισον, δεκάχορδον όργανον, δείξον ση χάριτι, την υπερχρόνον, Σοφίαν η τεκούσα, αρμόνιον όπως σοι, άσω μελώδημα.

Ισχύϊ Πανάμωμε, βουλής μεγάλης ο Άγγελος, ο πάντα στησάμενος, εκ του μη όντος το πριν, επεδήμησεν, εκ σου δι εὐσπλαγχνίαν, και σχίσας τον κώδικα, λύσιν δεδώρηται.

Νεφέλην σε έμψυχον, του Πατρικού απαυγάσματος, γινώσκομεν Δέσποινα, ανατολήν του φωτός, του φωτίσαντος, ημών την ακοσμίαν, και πάντας ελκύσαντος, προς τα ουράνια.

Ωράθης ασύγκριτος, κόσμος των άνω δυνάμεων, και πάσης της κτίσεως, Θεογεννήτορ αγνή, η θεώσασα, την φύσιν των ανθρώπων, και Άδην νεκρώσασα, μόνη τω τόκω σου.

Ο Κανών της Μυροφόρου, ου η ακροστιχίς. Την Μαγδαληνήν Μαρίαν μέλπω πόθω, Θεοφάνους».

**Ωδή α´. Ήχος πλ. δ´. Υγράν διοδεύσας.**

Ταις θείαις εμπρέπουσα καλλοναίς, και φωτοχυσίαις, λαμπομένη ταις θεϊκαίς, την αμαυρωθείσάν μου καρδίαν, ταις σαις πρεσβείαις Μαρία καταύγασον.

Ηγίασέ σε Λόγος ο του Πατρός, πνευμάτων κακίας, λυτρωσάμενος εμφανώς· ω μαθητευθείσα χαρισμάτων, του παναγίου πεπλήρωσαι Πνεύματος.

Ναμάτων πλησθείσα ζωοποιών, πηγής εξ αφθόνου, του δι οἶκτον επί της γης, φανέντος Δεσπότου αμαρτίας, τα θολερά απεξήρανας ρεύματα.

**Θεοτοκίον.**

Μητέρα του φύσει Δημιουργού, υμνούμέν σε Κόρη, καταλλάξασαν τω Θεώ, προσκρούσασαν φύσιν των ανθρώπων, Θεογεννήτορ πανάμωμε Δέσποινα.

Ο Κανών της Παρθενομάρτυρος.

**Ήχος δ´. Ανοίξω το στόμα μου. Ποίημα οσίου Νικηφόρου του Χίου.**

Ανόσιον βούλημα, απωσαμένη αοίδιμε, πατρός και παμβέβηλον, έλαβες θάνατον, όθεν είληφας, στεφάνους τους της νίκης παρά του θεσπίσαντος, όρους της φύσεως.

Βαφείσα πανεύφημε, της των αιμάτων ραντίσμασι, τω Κτίστη προσήνεξαι, ως νύμφη άσπιλος, και αμώμητος, Μαρκέλλα καλλιμάρτυς, εις τα υπερκόσμια αυτού βασίλεια.

Γνούσα την αθέμιτον, του σου τεκόντος διάνοιαν, Μαρκέλλα πανθαύμαστε, και ψυχολέτηρα, έξω έφυγες, του οίκου και ηυλίξου ερήμοις εν όρεσι, Θεώ σχολάζουσα.

**Θεοτοκίον.**

Σαρκός ομοιώματι, επιφανείς ο φιλάνθρωπος, εκ σου παναμώμητε κόσμον διέσωσεν, απολλύμενον, και πλάνη υπαχθέντα όθεν σε γεραίρομεν και μακαρίζομεν.

**Καταβασία. Ανοίξω το στόμα μου...**

**Ωδή γ´.Ο Ειρμός. Τους σους υμνολόγους Θεοτόκε.**

Νενίκηνται φύσεως οι όροι, και λέλυνται νόμοι φυσικοί, τη υπέρ νουν λοχεία σου, Παρθενομήτορ άχραντε, εκ σου γαρ ο ανείδεος, σαρκός το είναι προσείληφεν.

Αμίαντον κλίνην Σολομών σε, κατείδεν εξήκοντα σοφοίς, πυργυρουμένην Δέσποινα, εν η Θεός το πρόσλημμα, ανακλιθείς προσέλαβε, και τοις βροτοίς προσωμίλησεν.

Πορφύραν αγνών σου εξ αιμάτων, ο Λόγος φορέσας του Θεού, δίχα τροπής και φύρσεως, και του Αδάμ την γύμνωσιν, καλύψας περιέβαλε , την θεϊκήν ωραιότητα.

Αστέκτου Θεότητος χωρίεν, και πόλις η έμψυχος Θεού, συ ώφθης Παναμώμητε, εν η μεγάλα είργασται, της απορρήτου γνώσεως, α εξ αιώνος ουκ ήκουσται.

**Της Μυροφόρου. Ουρανίας αψίδος.**

Αγαπήσασα πρώτον, των αγαθών αίτιον, τον την ημετέραν ευσπλάγχνως, φύσιν θεώσαντα, κατηκολούθησας, αυτώ προθύμως Μαρία, τοις αυτού υπείκουσα, θείοις προστάγμασι.

Ουρανίων θαλάμων, και φωταυγούς λήξεως, όντως ηξιώθης και δόξης, της θεώσεως, Μαρία ένδοξε, του διαβόλου τα κέντρα, δρόμοις του κηρύγματος, εξαφανίσασα.

Γεγηθυία τον τάφον, του Λυτρωτού έφθασας, πρώτη κατιδούσα την θείαν, Κόρη Ανάστασιν· ευαγγελίστρια, όθεν εδείχθης βοώσα· Ο Χριστός εγήγερται· χείρας κροτήσατε.

**Θεοτοκίον.**

Διασώζει με Λόγος, ο σαρκωθείς Πάναγνε, σου εκ των πανάγνων αιμάτων, πλούτω χρηστότητος, λύων απόφασιν, της παλαιάς καταδίκης· ον απαύστως αίτησαι, σώσαιτην ποίμνην σου.

**Της Μάρτυρος. Τους σους υμνολόγους.**

Δολίως, σατάν συλήσαι θέλων, τον πλούτον ψυχής σου ω σεμνή, τον σον τοκέα ήγειρε, της Παρθενίας φθείραί σου, άνθος Μαρκέλλα ένδοξε, αλλά ηττήθη, και πέπτωκεν.

Ενδέδειξαι Νύμφη τω Κυρίω, ωραία Μαρκέλλα τη στολή, τη πορφυρά του αίματος, όπερ αγνώς εκκέχυται, εκ του σεμνού σαρκίου σου, παρθενομάρτυς αείμνηστε.

Ζωήν την αΐδιον ποθούσα, προέκρινας θάνατον ζωής, η μεν γαρ τάχος λύεται, ο δε την αιωνίζουσαν, μάρτυς ζωήν προξένησε, και αφθαρσίας τον στέφανον.

**Θεοτοκίον.**

Νεφέλη υπάρχεις λευκότατη, σταγόνας πιστοίς εξ ουρανού, ομβρούσα και ανίσχουσα, δικαιοσύνης ήλιον, όστις το σον αξίωμα, πάντων υπέρτερον έδειξε.

**Καταβασία. Τους σους υμνολόγους...**

**Κοντάκιον της Μάρτυρος. Ήχος γ´. Η Παρθένος σήμερον.**

Η λαμπρά σου άθλησις, ω καλλιμάρτυς Μαρκέλλα, των πιστών εφαίδρυνε τας διανοίας ενθέως, θάνατον του ζην ανόμως προκρίνει πάντας, πείθουσα και γαρ ετμήθης ξίφει την κάραν, συν μαστοίς υπό πατρώας, χειρός ω δράμα υπέρ του νόμου Χριστού.

**Ο Οίκος.**

Δεύτε οι φιλήκοοι, ακούσατε καινούς και δυσαντήτους άθλους τε και ους περ η του Χριστού άμωμος νύμφη Μαρκέλλα, παρά του ανοσίου αυτής πατρός, εν τη Χίω εν κώμη Βολισσώ ηγώνισται, ένθα μέχρι του νυν ερυθρός ο της θαλάσσης αφρός εν ταις ακταίς οράται, εις δήλωσιν του εκχυθέντος παρθενικού αυτής αίματος· θέλοντος γαρ του εναγούς και ανοσίου πατρός παρανόμως συμμίγνυσθαι αυτή ουκ ηνείχετο η αοίδιμος, όθεν φεύγουσα και υπ αὐτοῦ διωκομένη, έλαβε θάνατον υπέρ σωφροσύνης, χερσί πατρικαίς αποτμηθείσα συν τοις μαστοίς, και την ερίτιμον αυτής κεφαλήν, διο στέφει ουρανίω εστέφθη, ως αθλήσασα υπέρ του νόμου Χριστού.

**Κάθισμα. Ήχος δ´. Ο υψωθείς εν τω Σταυρώ.**

Των ιαμάτων χορηγός συ υπάρχεις, Παρθενομάρτυς του Κυρίου Μαρκέλλα, αποδιώκουσα πνευμάτων χαλεπών, και αεί φυλάττουσα εκ παντοίων κινδύνων, τους επικαλουμένους σε εν πολλή προθυμία, και ευλαβώς προστρέχοντας τω σω, τεμένει Μάρτυς, Χριστού αξιάγαστε.

**Δόξα. Ήχος πλ. δ´. Την Σοφίαν και Λόγον.**

Τω πτωχεύσαντι Λόγω υπερβολή, ευσπλαγχνίας Μαρία Μαγδαληνή, σαφώς ως μαθήτρια, αληθώς διηκόνησας. Καθορώσα δε τούτον, Σταυρώ αναρτώμενον, και εν τάφω τεθέντα, εθρήνεις δακρύουσα. Όθεν σε τιμώμεν, και την σην εκτελούμεν, εν πίστει πανήγυριν, Μυροφόρε αοίδιμε, και συμφώνως βοώμέν σοι· Πρέσβευε Χριστώ τω Θεώ, των πταισμάτων άφεσιν δωρήσασθαι, τοις εορτάζουσι πόθω, την αγίαν μνήμην σου.

**Και νυν. Θεοτοκίον.**

Ως Παρθένον και μόνην εν γυναιξί, σε ασπόρως τεκούσαν Θεόν σαρκί, πάσαι μακαρίζομεν, γενεαί των ανθρώπων· το γαρ πυρ εσκήνωσεν, εν σοι της Θεότητος· και ως βρέφος θηλάζεις, τον Κτίστην και Κύριον· όθεν των Αγγέλων, και ανθρώπων το γένος, αξίως δοξάζουσι, τον πανάγιον τόκον σου, και συμφώνως βοώμέν σοι· Πρέσβευε Χριστώ τω Θεώ, των πταισμάτων άφεσιν δωρήσασθαι, τοις προσκυνούσιν αξίως, τον τόκον σου Άχραντε.

**Ωδή δ´. Ο Ειρμός. Ο καθήμενος εν δόξη επί θρόνου θεότητος.**

Ρείθρον ζων αθανασίας, οία κρήνη πηγάσασα, το της ευσπλαγχνίας, νέκταρ το γλυκύ και χρυσόρρειθρον , τους φλεγομένους εν δίψει η δροσίζουσα, ο Παράδεισος, όντως ο πάντερπνος Δέσποινα.

Χρυσαυγίζουσαν λυχνίαν, επταφώτοις χαρίσμασι, σε εκ παντός γένους, ήλιος Χριστός εξελέξατο, και κατελθών των αδύτων ενυμφεύσατο, απειράνδρως, την σάρκα βροτών εις ανάπλασιν.

Συνοχέα αποτίκτεις, του παντός τον συνάψαντα, εις ταύτο τα άκρα, και τα διεστώτα ενώσαντα, δι ἧς τα άνω τοις κάτω συγχορεύουσι, και δοξάζουσι, πάντα ως πρόξενον Δέσποινα.

Εργαστήριον των δύο, της ενώσεως φύσεων, συ ύπηρξας Κόρη, υπέρ νουν και λόγον και έννοιαν, εξ ης ο πάντων Δεσπότης εξυφάνατο, ου τροπή αλλ' ἑνώσει φορέσας την σάρκωσιν.

**Της Μυροφόρου. Εισακήκοα Κύριε.**

Ανενόχλητον φέρουσα, κόσμου ματαιότητος την διάνοιαν, τω ελθόντι κόσμον άπαντα, διασώσαι πλάνης διηκόνησας.

Λελουμένη τοις δάκρυσι, τάφον της ζωής προφθάσασα Άγγελον, εθεάσω καταγγέλλοντα, του Χριστού Μαρία την Ανάστασιν.

Η καρδία σου άμωμος, εν τοις δικαιώμασι Χριστού γέγονε, και αυτόν μόνον επόθησας, τον ωραίον κάλλει αξιάγαστε.

**Θεοτοκίον.**

Νυσταγμώ αμελείας με, ύπνος αμαρτίας Κόρη υπέλαβε· τη αγρύπνω ικεσία σου, διανάστησόν με προς μετάνοιαν.

**Της Μάρτυρος. Την ανεξιχνίαστον.**

Την επανθούσαν Μαρκέλλα σεμνή, έχουσα αθλήσεως ήνυσας, δρόμον διόπερ, νυν παρίστασαι, Θεώ ου ερως σην κατέφλεξεν ψυχήν και καρδίαν αοίδιμε.

Θάλλασαν εξέφυγες την των παθών, των πολυταράχων και έδραμες εν τω λιμένι, τω ακλύστω του Θεού, ένθα μαρτύρων τάγματα, πέλουσι Μαρκέλλα πανέντιμε.

Ιόν τον του όφεως, όπερ Αδάμ, πόθω της θεώσεως πέποκε, Μάρτυς Μαρκέλλα, μη πιούσα ως σοφή, αυτόν πανσόφως ήσχυνας, όθεν σου την μνήμην γεραίρομεν.

**Θεοτοκίον.**

Η πανυπερθαύμαστος μήτηρ Θεού, λάμψον μετανοίας ακτίνα μοι, λύσον τον ζόφον, των αμέτρων μου κακών, τους πονηρούς απέλασον, κόρη λογισμούς της καρδίαςμου.

**Καταβασία. Την ανεξιχνίαστον...**

**Ωδή ε´ . Ο Ειρμός. Εξέστη τα σύμπαντα.**

Ισχύς μου και ύμνησις, υπάρχει παναμώμητε· έρεισμα στερρόν της αληθείας· της ευκληρίας η επανακλήσις· εν η ανατίθημι σεμνή, πάσαν την ελπίδα μου, και ζωής την απόλαυσιν.

Σεμνή χαριτόπλοκος, συ ει φύσιν την αστεκτον, κρύψασα Θεότητος εν μήτρα αναλλοιώτως εν υποστάσει μια· δι ἧς σαρκοφόρος ο Θεός, πάσιν αναδέδεικται, και βροτός υπερούσιος.

Γλυκεία συ θάλασσα, αλλ' ὅμως αδιάβατος, άρδην η βυθίσασα τριστάτας, και αναβάτας συν νοητώ Φαραώ· και σώσασα νέον Ισραήλ, πόλιν εις ουράνιον, και λιμένα γαλήνιον.

Ωραίως υπέρκεισαι, και θαυμαστώς εν κάλλεσι, νύμφη ασματίζουσα σοι κράζει· δι ἧς φοιτήσας, ο εραστής των καλών, ευγένισε Δέσποινα βροτών, φύσιν και διέσωσεν, εκ χειρός του αλάστορος.

**Της Μυροφόρου, Ίνά τι με απώσω.**

Η προμήτωρ τον ταύτην, λόγοις δελεάσαντα και εξοικίσαντα, Παραδείσου πάλαι, καθορώσα ποσί συμπατούμενον, ιερών γυναίων, γνώμην ανδρείαν κεκτημένων, συν αυταίς αιωνίως αγάλλεται.

Νεκρωθέντι και τάφω, επανακλιθέντι τω πάσι ζωήν εμπνέοντι, τετρωμένη πόθω, της γλυκείας αυτού αγαπήσεως, προσκομίζεις μύρα, Μαγδαληνή σεμνή Μαρία, και δακρύων προχέεις αρώματα.

Μετά Πάθος το θείον, μετά την φρικτήν του Σωτήρος Ανάστασιν, διαθέεις λόγον, πανταχού τον σεπτόν διαγγέλλουσα, και πολλούς ζωγρούσα, απατηθέντας αγνωσία, ως του Λόγου μαθήτρια ένδοξε.

**Θεοτοκίον.**

Ανορθοί με πεσόντα, προς της αμαρτίας πολύπλοκα βάραθρα, ο εκ σου τεχθήναι, ευδοκήσας δι ἄμετρον έλεος, Παναγία Κόρη· ον εκδυσώπει πάσης βλάβης, λυτρωθήναιτους πίστει υμνούντάς σε.

**Της Μάρτυρος. Εξέστη τα σύμπαντα.**

Κρήνη σε γινώσκομεν, Μαρκέλλα παμμακάριστε, σώζουσα τους δίψει εκκαέντας, όθεν συν πόθω τη ση σορώ εστηκώς, δέχομαι την ίασιν παθών, ψυχής τε και σώματος, ως γλυκύρροα νάματα.

Λιμένα ατάραχον οι εν πελάγει πάνσεμνε, όντες της ζωής της επικηρού, έχομεν πάντες, τον σον Μαρκέλλα ναόν, όνπερ σοι εδείματο λαός, πόθω, ο χριστώνυμος, εις σην δόξαν και αίνεσιν.

Μώμους απεδίωξας, ολοτελώς αοίδιμε, εκ της καθαράς σου διανοίας, ους ο αντάρτης αύτη ανέβαλε, και γέγονας, έμψυχος ναός, όνπερ εισωκίσατο, η Τριας η αείφωτος.

**Θεοτοκίον.**

Εώρακε πάλαι σε, ως θείον τόμον Άχραντε, ένθεος προφήτης, εν ω λόγος, εγράφη ένδον, πατρός εις κόσμου χαράν και έσωσε πάντας ως Θεός, πίστει προσκυνούντάς σου την απόρρητον γέννησιν.

**Καταβασία. Εξέστη τα σύμπαντα...**

**Ωδή στ´. Ο Ειρμός. Την θείαν ταύτην και πάντιμον.**

Σοφίαν λόγον κηρύττομεν, Υιόν τον του Πατρός προαιώνιον, επισκηνώσαντα, ουσιωδώς εν τη μήτρα σου, και τη αρίστη πλάσει, ημάς θεώσαντα.

Ο στήσας όρη τω νεύματι, σε όρος νοητόν καθυπέδειξε, Θεοχαρίτωτε, ταις αρεταίς ον κατάσκιον· εξ ου αυτός την σάρκα κατελαξεύσατο.

Ιώ δηχθείσα του όφεως, το γένος η Προμήτωρ διώλεσεν, εκ σης δε πάναγνε, ανερμηνευτού κυήσεως, θεούται πάσα φύσις, τρόπω βελτίονι.

Κηρύττω βλέπων τα θαύματα, τα πέρα νου και γνώσεως Πάναγνε, πως ο αχώρητος, εν σοι αρρεύστως κεχώρηται! πως χρηματίζει βρέφος ο Κτίστης Δέσποινα.

**Της Μυροφόρου. Ιλάσθητί μοι Σωτήρ.**

Ρημάτων σου δροσισμώ, της αθυμίας τον καύσωνα, εξήρας των Μαθητών, σεμνή ως εβόησας· Ο Χριστός εγήγερται· η ζωή εφάνη· ο φαιδρός ήστραψεν ήλιος.

Ιδού σου η φωταυγής, Μαρία μνήμη εξέλαμψε, φωτίζουσα τους πιστώς, εν ταύτη υμνούντάς σε, και σκότος διώκουσα, πονηρών δαιμόνων, επηρείας αξιάγαστε.

Ωραία νύμφη Χριστού, εδείχθης και περιδέξιος, τω κάλλει των αρετών, σεαυτήν κοσμήσασα· Μυροφόρων έξαρχε, διο και παστάδος ουρανίου κατηξίωσαι.

**Θεοτοκίον.**

Αγίασμα νοητόν, και άψαυστον ιλαστήριον, λυχνία φωτοειδής, ωράθης και γέφυρα, προς Θεόν μετάγουσα, τους υμνολογούντας, Θεοτόκον σε πανάμωμε.

**Της Μάρτυρος. Την θείαν ταύτην.**

Νικάται δύναμις άπασα, δαιμόνων και εχθρών τη ισχύϊ σου, όθεν δεόμεθα την νήσον πάσαν περισώζε, ημών Μαρκέλλα ένδοξε, ταις πρεσβείαις σου.

Ξενίζει πάντας αοίδιμε, το ύδωρ το εκ πέτρας χεόμενον, η σε εδέξατο, και νυν το σώμα καλύπτει σου, τέρατα και σημεία τελούν εκάστοτε.

Ο διαρρήξας και σώσας σε, την πέτραν εκ του άγους αμόλυντον, πατρώας μίξεως, Θεός Μαρκέλλα εδόξασε, θαυμάτων ενεργείαις και εμεγάλυνεν.

**Θεοτοκίον.**

Η μόνη πάντων βοήθεια, βοήθησον ημίν κινδυνεύουσι, και χείρα όρεξον, και προς λιμένα εμβίβασον, της σωτηρίας Κόρη θεοχαρίτωτε.

**Καταβασία. Την θείαν ταύτην...**

**Κοντάκιον. Ήχος δ´. Ο υψωθείς εν τω Σταυρώ.**

Ο υπερούσιος Θεός εν τω κόσμω, μετά σαρκός επιφοιτών Μυροφόρε, σε αληθή Μαθήτριαν προσήκατο, όλην σου την έφεσιν, προς αυτόν κεκτημένην· όθεν και ιάματα, απετέλεσας πλείστα· και μεταστάσα νυν εν ουρανοίς, υπέρ του κόσμου πρεσβεύεις εκάστοτε.

**Ο Οίκος.**

Το φως του κόσμου ο Χριστός, ανύστακτον ιδών σου, της πίστεως το όμμα, αγάπης τε το φίλτρον, το αναπόσπαστον σεμνή, πρώτη εμφανίζει εαυτόν σοι, αναστάςεκ του μνημείου, ώκιστα ελθούση μετά μύρων, και προσιούση συν δάκρυσι, τω απροσπελάστω· και αυτός σοι αμειβόμενος, την του Πνεύματος θείαν ενέργειαν δωρείται,και της προς τον άναρχον Πατέρα ανόδου, εμφανίζει σοι βουλήν· και πέμπει δε σε, θεία ευαγγέλια, τοις κατεπτηχόσι Μύσταις, της αυτού εγέρσεως απαγγείλαι.Διο μεγίστην προς αυτόν έχουσα παρρησίαν, υπέρ του κόσμου πρεσβεύεις εκάστοτε.

**Συναξάριον.**

Τη ΚΒ´ του αυτού μηνός, μνήμη της Αγίας Μυροφόρου και Ισαποστόλου Μαρίας της Μαγδαληνής.

Στιχ. Αφαίς αΰλοις άπτεταί σου, Χριστέ μου,Μη μου, προς ην έφησας, άπτου, Μαρία. Δευτερίη Μαρίη μύσεν εικάδι Μαγδαληνή. Αύτη εκ των Μαγδάλων ην των ορίων Συρίας. Προσελθούσα δε τω Χριστώ, και υπό δαιμόνων επτά ενοχλουμένη, απηλλάγη αυτών τη του Χριστού χάριτι· και ακολουθήσασα αυτώ μέχρι του πάθους αυτού και Μυροφόρος γέγονε και πρώτη την Ανάστασιν, άμα τη άλλη Μαρία, τη Υπεραγία Θεοτόκω, κατείδεν, ηνίκα οψέ Σαββάτων είδε τον Άγγελον· πρωίας δε δύο Αγγέλους εν λευκοίς καθεζομένους· και πάλιν αυτόν τον Κύριον· ον και κηπουρόν λογιζομένη, ήκουσε παρ αὐτοῦ· Μη μου άπτου. Μετά γουν την θείαν και Αγίαν Ανάληψιν, γενομένη εις Έφεσον προς τον Άγιον Ιωάννην τον Θεολόγον και Απόστολον, εκεί οσίως κεκοίμηται και ετέθη προς τη εισόδω του σπηλαίου, εν ω οι Άγιοι μακάριοι επτά κεκοίμηνται Παίδες. Ύστερον δε, επί Λέοντος του εν μακαρία τη λήξει γενομένου βασιλέως ημών, το ταύτης ανακομισθέν λείψανον εν τη υπ αὐτοῦ συστάση μονή του Αγίου Λαζάρου κατετέθη, εν η ετησίως και η σύναξις αυτής τελείται και εν τοις Κουράτορος πλησίον του Ταύρου.

Τη αυτή ημέρα, μνήμη της Αγίας Οσιομάρτυρος Μαρκέλλης.

Στιχ. Καν αγνοώμεν πάντες ημείς, Μαρκέλλα, Αθλήσεως σης Χριστός οίδε τον τρόπον. Πότμον υπέστη αδικοθύτου Σώτερ. Εξ αδίκου φεύγουσα μιγής πατρώας.

Του Δαβίδ ακούσασα Σωτήρ μου λόγον. Αδικίαν φάσκοντα εβδελυξάμην. Εις νουν δε τον Λωτ θυγατρογάμον φέρω. Οία πέπονθε πράττων αισχύνης δράμα. Βέλει τέτρωμαι εκ πατρός μιαιφόνου. Άγνωστος ο χρόνος της ακμής της οσίας. Εν τω σωζομένω υπομνήματι αυτής λέγεται ότι «από του μη εμφέρεσθαι εις αυτήν μήτε κανόνα μήτε υπόμνημα άγνωστος είναι εδόκει» αλλ' ἐγένετο γνωστή εκ του ότι οι κάτοικοι της

νήσου Χίου από πολλών ετών είχον ναόν επ ὀνόματι της αγίας, ήτις πολλά ετέλει θαύματα. Το εν τω Λειμωνάριω βιογραφικόν υπόμνημα, όπερ είναι κατασκεύασμα νεωτέρων χρόνων, θέλει ταύτην Χιοπολίτιδα, αλλά περί τούτου δεν έχομεν μαρτυρίας αρχαίας και η εις αυτήν Ακολουθία, ποίημα Νικηφόρου ιερομόναχου του Χίου, βασίζεται εις το νεώτερον υπόμνημα του ιδίου Νικηφόρου· ουδαμού δε εύρον λείψανόν τι αρχαιοτέρας Ακολουθίας αυτής. Οι κάτοικοι της Χίου, μεταξύ των άλλων θαυμάτων της οσίας, τα οποία αφηγούνται, βεβαιούσι και τούτο, ότι εις την παραλίαν, όπου ην ο ναός αυτής, ευρίσκουσι χάλικας πλήρεις αιμάτων πεπηγμένων, τους οποίους ξεόντες εμβάλλουσιν εις αγγεία και εχουσιν εις θεραπείαν πάσης νόσου.

Τη αυτή ήμερα, μνήμη του Οσίου αββά Μενελάου, ιδρυτού της Μονής Μένατε, εν ασκήσει και αρετή και τη προς Χριστόν πίστει και αγάπη βιώσαντος, και εν ειρήνη τελειωθέντος.

Στιχ.: Ηστραψε βίος Μενελάου οσίου, ώσπερ αστραπή τοις πέρασι διαλάμπει. Από όσα μας λέγει ο συναξαριστής Βουκελίνος, ο αββάς Μενέλαος καταγόμενος εκ βασιλικού γένους, εθεώρησε προτιμητέαν της ηδονής την αυστηρότητα, της ακολασίας των ηθών των τα πρώτα εχόντων την μοναστικήν πειθαρχίαν, του πλούτου την πτωχείαν, της δόξης και της εξουσίας, αλλά και της υπάτης αρχής, διάγειν ζωήν εσχάτης ταπεινώσεως και φέρειν το περιλαίμιον του ζυγού της υπακοής. Ενδυθείς δε την πτωχήν μοναστικήν κουκκούλαν, ελαμψεν εξ αυτής κατά πολλά επιφανέστερος εξ όσον θα λάμπειν εκ πορφύρας, χρυσού και πολυτίμων λίθων. Αφ ἑτέρου ίδρυσε την διάσημον μονήν προς τιμήν του αγίου Μαρτίνου, εις την περιοχήν της Αμβέρσας, η οποία απεκλήθη εν αρχή της Μένατε και μετ αὐτὸν και εις το εξής μονήν του αγίου Μενελάου. Εις την εν λόγω μονήν, και αφού μετά μεγίστης αγιότητος εφύτευσεν την μοναστικήν πειθαρχίαν, κατά την ακριβεστάτην έννοιαν του Μοναχικού Κανόνος και την εστερέωσε κατά σταθερότατον τρόπον επί του ιδικού του ησυχαστικού παραδείγματος, κατέστη υπό του Θεού πασίγνωστος δια θαυμάτων αξίων παντός θαυμασμού, Και όντως, η φήμη αυτών τον κατέστησε γνωστόν εις άπασαν την περιοχήν της Αμβέρσας και η αναγνώρισις του εις άγιον εγινε εν όσω ευρίσκετο εν τη ζωή. Ο Άγιος γεννήθηκε το 700 μ.Χ. εις την Precigne της Γαλλίας. Η ημερομηνία της κοιμήσεώς του και εν Θεώ τελειώσεως του είναι άγνωστος. Η μνήμη του αγίου Μενελάου, την κβ; Ιουλίου, ανευρίσκεται εις το Μαρτυρολόγιον του Usuart, εις τα Βενεδικτίνεια Μαρτυρολόγια, και επανελήφθη εις το Ρωμαϊκό Μαρτυρολόγιον. Κατ ἀρχὰς η εορτή παρέμεινε τοπική, εις Bourges, Tours και Souvigny, αλλά τάχιστα ο άγιος Μενέλαος εωρτάσθη και εις την επισκοπήν Clermont. Τα λείψανα του αγίου ευρίσκοντο, ομού μετ’ εκείνων του αγίου Σαββιβιανού, υπό την κεντρικήν αγίαν Τράπεζαν, αλλά διεσκορπίσθηκαν υπό της Γαλλικής Επαναστάσεως, εξαιρουμένων ενίων τεμαχίων που είχον δωρηθή εις το Precigne το 1711 μ.Χ.

Ταις αυτών αγίαις πρεσβείαις, ο Θεός, ελέησον ημάς. Αμήν.

**Ωδή ζ´. Ο Ειρμός. Ουκ ελάτρευσαν, τη κτίσει οι θεόφρονες.**

Υπερίπταται, το ξένον της λοχείας σου, πάσαν διάνοιαν, σωματικώς γαρ γραφείς, ο φύσει απρόσιτος, και απερίγραπτος, καθυπέγραφε, βίβλω ζωής τους δούλους σου, Παναγία Θεοτόκε.

Ρητορεύσεις, προφητόφθεγκτοι πεπλήρωνται, εν σοι Θεόνυμφε τὸν γαρ κοσμήτορα συ, του κόσμου γεννήσασα, πάντας εκόσμησας, και εφώτισας, ευλογημένη Πάναγνε, των βροτών η σωτηρία.

Ισοδύναμον, Πατρί τε και τω Πνεύματι, Λόγον εκύησας, τον εν δυσίν αγαθή, ουσίαις υπάρξαντα, μίαν υπόστασιν υπερύμνητε, ευλογημένη Δέσποινα, των βροτών η σωτηρία.

Αθεώρητον, βυθόν κατανοούμέν σε, και ύψος άρρητον, Παρθενομήτορ βροτών, την φύσιν υψώσασα, τω θείω τόκω σου· υπερύμνητε, ευλογημένη Δέσποινα, των βροτών η σωτηρία.

**Της Μυροφόρου. Παίδες Εβραίων.**

Νόσους εδίωξας ποικίλας, συνεργούντά σοι, τον Λόγον κεκτημένη· ω παρίστασαι νυν, βοώσα Μυροφόρε· Ευλογητός ει Κύριε, ο Θεός εις τους αιώνας.

Μόνη κατείδες προ των άλλων, την ζωήν ημών, Χριστόν εγηγερμένον· κηπουρόν δε αυτόν, υπέλαβες βοώσα· Ευλογητός ει Κύριε, ο Θεός εις τους αιώνας.

Νυν λαμπομένη Μυροφόρε, τη του Πνεύματος, αυγή τους σε υμνούντας· ελλαμφθήναι συν σοι, ευδόκησον βοώντας· Ευλογητός ει Κύριε, ο Θεός εις τους αιώνας.

**Θεοτοκίον.**

Έστησας ρύμην του θανάτου, τον αθάνατον, Θεόν ως συλλαβούσα, και τεκούσα αγνή, ω πάντες μελωδούμεν· Ευλογημένος πάναγνε, ο καρπός της σης κοιλίας.

**Της Μάρτυρος. Ουκ ελάτρευσαν.**

Πόθω άπαντες, γεραίρομεν την μνήμη σου, Μαρκέλλα πάνσεμνε, ότι αντέστης πατρί, τω μίξιν αθέμιτον αφρόνως θέλοντι, όθεν ψάλλομεν, ευλογητός, ει Κύριε, ο Θεός εις τους αιώνας.

Ρωμαλέαν, την διάνοιαν εκέκτητο, παρά του πλάσαντος, τον ουρανόν και την γην, Μαρκέλλα η πάντιμος, όθεν νενίκηκε, τον αντίπαλον, και συγχωρεύει χαίρουσα, τοις αγγέλοις εις αιώνας.

Σώμα έλιπες, Μαρκέλλα παμμακάριστε, και ανελήλυθας, εις ουρανίους σκηνάς, εν αις πάντες δίκαιοι χαίρουσι ψάλλοντες, υπερύμνητε, ο των πατέρων Κύριος και Θεός ευλογητός ει.

**Θεοτοκίον.**

Βασίλισσα του κόσμου η κυήσασα, τον Βασιλέα Χριστόν, ρύσαι φθοράς και σεισμού, εθνών επηρείας τε τους πίστει ψάλλοντας, υπερύμνητε, ευλογημένος πάναγνε, ο καρπός της σης κοιλίας.

**Καταβασία. Ουκ ελάτρευσαν...**

**Ωδή η´. Ο Ειρμός. Παίδας ευαγείς εν τη καμίνω.**

Θείος θησαυρός πάσης αγνείας, και σκήνωμα παρθενίας θεοχάρακτον, ώφθης Θεονύμφευτε, κρίνον ευωδέστατον, του φυτουργού της κτίσεως, και θείον τέμενος, διο σε την Παρθένον υμνούμεν, και υπερυψούμεν, εις πάντας τους αιώνας.

Έφερες το πυρ ώσπερ η βάτος, εν μήτρα αφλέκτως της θεότητος, λύουσα Πανάμωμε, Εύας την απότισιν, και οφειλήν Πανύμνητε, τω θείω τόκω σου, διο σε την Παρθένον υμνούμεν, και υπερυψούμεν, εις πάντας τους αιώνας.

Όλον με ανείληφεν αρρεύστως, ατρέπτως και ασυγχύτως καθ’ υπόστασιν, λόγος ο παντέλειος, όλον με εθέωσε, τη συναφεία Δέσποινα, όλως τη κρείττονι διο σε την Παρθένον υμνούμεν, και υπερυψούμεν, εις πάντας τους αιώνας.

Φύσεως φοιτήσας ο τεχνίτης, εξ όρους της ανύμφευτου Θεομήτορος, βρέφους υπομάζιον, χερσί καθοράται νυν, ταις μητρικαίς φερόμενον, και πάντας ήγειρε, Μητέρα, την αυτού ανυμνήσαι, και δοξολογήσαι, ως μόνην Θεοτόκον.

**Της Μυροφόρου. Επταπλασίως κάμινον.**

Λαμπροφανής ο βίος σου, ταις αυγαίς αστραπτόμενος, ω Μαγδαληνή των εναρέτων πράξεων, του θείου κηρύγματος της προς το θείον νεύσεως, και μαρμαρυγαίς, της προς τον Κτίστην αγάπης, ω μέλπεις συν Αγγέλοις· Ιερείς ευλογείτε, λαός υπερυψούτε, εις πάντας τους αιώνας.

Προς τω Σταυρώ παρίστασαι, καθορώσα την άδικον, ένδοξε σφαγήν του εαυτόν κενώσαντος, δι ἄφατον έλεος· και στεναγμοίς και δάκρυσι, περιαντλουμένη· Τι το ξένον εβόας, Μαρία τούτο θαύμα; πως νεκρούται και θνήσκει, ο θάνατον νεκρώσας, ζωή υπάρχων φύσει;

Αγιωσύνης τέμενος, γεγονυία Απόστολε, πάντας αγιάζεις τους ναόν εκ βάθρων σοι, Μαρία εγείραντας, και την εικόνα Κόρη την σην, σχέσει τη προς σε, διαχαράττοντας πόθω, και πίστει μελωδούντας· Ιερείς και Λευΐται, τον Κύριον υμνείτε, εις πάντας τους αιώνας.

**Θεοτοκίον.**

Ως του Θεού Μητέρα σε, ομοφρόνως δοξάζομεν, και των ποιημάτων υπερτέραν πάναγνε· εν σοι γαρ κατάκριμα, το εξ Αδάμ ηφάνισται· και η απωσθείσα, ωκειώθη ανθρώπων, ουσία μελωδούσα· Ιερείς ανυμνείτε, λαός υπερυψούτε, εις πάντας τους αιώνας.

**Της Μάρτυρος. Παίδας ευαγείς.**

Τέτρωσαι Μαρκέλλα αθλοφόρε, τω πόθω τω του Δεσπότου σου και έρωτι, όθεν τω γεννήτορι, έλεγες πανεύφημε, την του Κυρίου εντολήν ου παραβαίνω ποτέ, υπάρχω γαρ ικέτης εκείνου ον περ ανυμνούσι, χοροί πάντες αγγέλων.

Ύμνους και δεήσεις τη Μαρκέλλη, προσάξωμεν μετά πόθου ταύτη κράζοντες· σώσον ημάς άπαντας, μάρτυς πολυύμνητε, δοξάζοντας την μνήμην σου, την αεισέβαστον, υπάρχομεν γαρ πάντες σοι δούλοι, οι περιεστώτες εν τω σεπτώ ναώ σου.

Φωτεινόν ανάκτορον Χριστού συ, εγένου των αθλοφόρων εγκαλώπισμα, λίθοις της αθλήσεως, εν ώσπερ κατώκησεν, ο των απάντων Κύριος, ον περ ηγάπησας, εκ βρέφους ως Νυμφίον Μαρκέλλα, ω νυν ενωθείσα, συγχαίρεις εις αιώνας.

**Θεοτοκίον.**

Πολλαίς προσβολαίς αμαρτημάτων, κλονούμενοι, σου προς την ακλόνητον, σκέπην καταφεύγομεν, στήριξον τους δούλους σου, κατά παθών ενίσχυσον, και εκ σεισμού και λοιμού, εθνών επιδρομής τε Παρθένε, τους σε ανυμνούντας ως όντως Θεοτόκον.

**Καταβασία. Παίδας ευαγείς...**

**Ωδή θ’ . Ο Ειρμός. Άπας γηγενής, σκιρτάτω τω πνεύματι.**

Άρμα φωτεινόν, του Λόγου υπάρχουσα· άρμα πυρίμορφον· άρμα πολυώνυμον, αύλων θρόνων άρμα ασύγκριτον, του θεϊκού στηρίγματος, άρμα χρυσόπλοκον, του Υιού σου, άρμα με ανάδειξον, απαθεία νοός Θεονύμφευτε.

Νέον ουρανόν, ο πάντων επεκείνα, σε κατεσκεύασεν, ουρανών ανώτερον, και πάσας πόλου δυνάμεις έλαθε, και κατελθών ενώκησεν, όλος εν μήτρα σου, απορρήτως, μη εκστάς Θεόνυμφε, της πατρώας μονής η της φύσεως.

Ήλιος φαιδρός, εφίλησε Δέσποινα, σου το αμόλυντον, και κατενυμφεύσατο, αρρήτω, λόγω εις αναζώωσιν, της τενθηκυίας φύσεως· όθεν εκ πόθου σε, ευφημούντες, πίστει και γεραίρομεν, θεϊκής ως αιτίαν μεθέξεως.

Στήσον των παθών, τον σάλον Πανάμωμε, εκ της καρδίας μου· παύσον τα σκιρτήματα, τα της σαρκός μου τον νουν εδραίωσον, προς θεωρίαν άϋλον, και λογισμών τας ορμάς, τας ατάκτους, τρέψον προς απάθειαν, και μελλούσης ζωής καταξίωσον.

**Της Μυροφόρου. Εξέστη επί τούτω.**

Προς θείαν μετετέθης νυν χαρμονήν, Παραδείσου προς πλάτος ευρύχωρον, προς νοητάς, και υπερκοσμίους διαμονάς, όπου Οσίων τάγματα, ήχος ένθα πέφυκε καθαρός, λαμπρός εορταζόντων, Μαρία Μυροφόρε· διο σε πάντες μακαρίζομεν.

Ουδέν προετιμήσω των επί γης, της Χριστού του Θεού αγαπήσεως· αλλά αυτού, μόνου τετρωμένη ταις καλλοναίς, και ταις αμέσως πάνσεμνε, επιπεμπομέναις μαρμαρυγαίς, τοις ίχνεσι τοις τούτου, εβόας επομένη· Σε μεγαλύνω Πολυέλεε.

Θεώσεως τυχούσα θεοποιού, και χειμάρρουν τρυφώσα της χάριτος, και αμοιβάς, πόνων δεχομένη θεαρχικώς, και Αποστόλων τάγμασι, συναριθμουμένη Μαγδαληνή, μαθήτρια του Λόγου, τους πόθω σε τιμώντας, σαις ικεσίαις διαφύλαττε.

**Θεοτοκίον.**

Ως Μήτηρ του παθόντος υπέρ ημών, ψυχοφθόρων παθών με διάσωσον· ως συμπαθής, λύσον των πταισμάτων μου τας σειράς· ως αγαθή αγάθυνον, νυν κεκακωμένην μου την ψυχήν, δαιμόνων επηρείαις, Παρθένε Θεοτόκε, ίνα υμνώ σε την πανάμωμον.

**Της Μάρτυρος. Άπας γηγενής.**

Χλόης της ζωής, ζητούσα πανύμνητε την επουράνιον, βίον τον επίκηρον ουδέν ηγήσω, όθεν ενήθλησας, τη κραταιά του κτίστου σου, δυνάμει πάνσεμνε, ον νυν βλέπεις, πρόσωπον προς πρόσωπον, ω Μαρκέλλα Χριστού δούλη πάνσεμνε.

Ψάλλων ο Δαβίδ, προφήτης εν πνεύματι ω παμμακάριστε, θυγατέρα λέγει σε, το κατ’ εικόνα Θεού τηρήσασαν, Μαρκέλλα και ομοίωσιν, ον νυν δυσώπησον, του ρυσθήναι, ημάς της κολάσεως, ταις ενθέοις λιταίς σου πανεύφημε.

Ωραία Χριστού, Νύμφη αναδέδειξαι, τω της αθλήσεως, αίματι τιμίω σου, ω ερραντίσθης Μαρκέλλα πάνσεμνε, διο περ εις σκηνώματα του σου Νυμφίου Χριστού, ανηνέχθης εντρυφώσα τέρψεως, της εκείνου ως μάρτυς καλλίνικος.

**Θεοτοκίον.**

Φώτισον Αγνή, ψυχής μου τα όμματα, παύσον τον κλύδωνα, τον επιγινόμενον, εκ της δαιμόνων παρενοχλήσεως, και εις οδόν κατεύθυνον, των θελημάτων Χριστού, του νοός μου, πάναγνε την ζόφωσιν, όπως πίστει αεί μακαρίζω σε.

**Καταβασία. Άπας γηγενής...**

**Εξαποστειλάριον. Γυναίκες ακουτίσθητε.**

Των Μυροφόρων πρώτην σε, και Αποστόλων ένδοξε, ισάριθμον και αγγέλων, γινώσκομεν θεωρόν σε, και την Χριστού Ανάστασιν, πρώτην ιδούσα Πάνσεμνε, και μυστηρίων όντως τε, αρρήτων γνώστην σε μόνην, Μαρία νύμφη Κυρίου.

**Όμοιον.**

Η νήσος Χίος τέρπεται, παλαίσμασι της μάρτυρος, και πανευφήμου Μαρκέλλης, η περ Χριστός καταστέφει, συν τοις προδιαλάμψασι, τισίν Αγίοις πρότερον, Ισιδώρω τω μάρτυρι, Μυρόπη τη αθληφόρω, και τη οσία Ματρώνη

**Θεοτοκίον, όμοιον.**

Μαρία κυριώνυμε, και του Χριστού Μαθήτρια, συν ταις λοιπαίς Μυροφόροις, και τη Παρθένω Μαρία, και μόνη Θεομήτορι, απαύστως καθικέτευε, τον σταυρωθέντα Κύριον, υπέρ ημών Μυροφόρε, των σε τιμώντων εκ πόθου.

**ΕΙΣ ΤΟΥΣ ΑΙΝΟΥΣ. Ιστώμεν στίχους στ και ψάλλομεν της Μυροφόρου γ .**

**Ήχος πλ. δ´. Ω του παραδόξου θαύματος.**

Χριστού φανέντος τοις ίχνεσιν, ακολουθούσα σεμνή, και αυτόν θεραπεύουσα, γνώμης προθυμότατα, Μυροφόρε ευθύτητι, ουδέ θανόντα, τούτον κατέλιπες, αλλ’ απελθούσα, μύρα συν δάκρυσι, τούτω προσήνεγκας, συμπαθώς πανεύφημε· όθεν την σην, μνήμην την πανίερον, πανηγυρίζομεν.

Συ ω Μαρία υπέρλαμπρε, βλέψαι ποθούσα ζωήν, νεκρωθείσαν εν μνήματι, νυκτός παραγέγονας, και Αγγέλων ακήκοας· καθώς προέφη, Χριστός εγήγερται· σπουδή τοις τούτου, Μαθηταίς φάσκουσα, και την κατήφειαν, εκ ψυχής απώσασα, αντί κλαυθμού, χαράν ανεκλάλητον, αναλαμβάνεις σεμνή.

Σήμερον πιστοί γηθόμενοι, επί τη μνήμη τη ση, Μυροφόρε δοξάζομεν, τον σε νυν δοξάζοντα, υπεράγαθον Κύριον ον εκδυσώπει, απαύστως πάνσεμνε, αιωνιζούσης, δόξης τυχείν ημάς, και της λαμπρότητος, των Αγίων έχουσα, την προς αυτόν, παρρησίαν πάντοτε θεομακάριστε.

**Και της Μάρτυρος γ´. Ήχος β´. Ότε εκ του ξύλου σε.**

Ξίφει τον αυχένα σου σεμνή, έτεμε τοκεύς και γεννήτωρ, ο σος και έδραμες, μάρτυς εις Μητρόπολιν των πρωτοτόκων χαρά και τα κάλλη εμβλέπεις νυν, Τριάδος της θείας, δυσωπούμέν σε, εκλιπαρείν εκτενώς, ίνα σους ικέτας λυτρώση, της φρικτής εκείνης Μαρκέλλα, αιωνιζούσης κατακρίσεως.

**Στίχος. Θαυμαστός ο Θεός εν τοις αγίοις αυτού.**

Επί της θαλάσσης οι αφροί, ερυθροί, ω θαύμα! ορώνται, Μαρκέλλα πάνσεμνε, ένθα σου το πάντιμον, αίμα εκκέχυται, οις πιστώς οι χριώμενοι, παθών εκλυτρούνται, δια της σης χάριτος ανευφημούντές σε, ως Χριστού ακήρατον Νύμφην, του σε ενεργείαις θαυμάτων, ένδοξον τοις πάσιν αναδείξαντος.

**Στίχος. Τοις αγίοις τοις εν τη γη αυτού...**

Θύμα τω Δεσπότη σου Χριστώ, ήχθης ω Μαρκέλλα ευώδες και παναμώμητον, πάσας όθεν ηύφρανας, τας ουρανίους αρχάς, και μακάρων αοίδιμε ψυχάς διο πάντες πρέσβυνπρος τον Κύριον πιστοί προβάλλομεν, σώσον εκβοώντες κινδύνων, και παντοδαπών εναντίων, μάρτυς του Χριστού τους ανυμνούντάς σε.

**Δόξα. Ήχος πλ. α´.**

Υπεραρθείσα την διάνοιαν, των χαμαί συρομένων Μαρία η εξάκουστος Μυροφόρος, και Μαρκέλλα, η θεονυμφος, καταλλήλως ηρίστευσαν και η μεν τω σαρκωθέντι Λόγω, κολληθείσα ειλικρινώς, και αυτώ διακονούσα, της αυτού οικονομίας, το μέγα μυστήριον μεμύηται, η δε σωφροσύνη κοσμούμενη, τον αρχέκακον όφιν προσβαλόντα αυτή δια του ανοσίου αυτής πατρός, μαρτυρικώς εθριάμβευσεν. Και νυν τω αθανάτω Βασιλεί συνούσαι, αδιαλείπτως πρεσβεύουσιν υπέρ των ψυχών ημών.

**Και νυν, Θεοτοκίον.**

Μακαρίζομεν σε Θεοτόκε Παρθένε, και δοξάζομεν σε, οι πιστοί κατά χρέος, την πόλιν την άσειστον, το τείχος το άρρηκτον, την αρραγή προστασίαν, και καταφυγήν των ψυχών ημών.

**Δοξολογία μεγάλη, τα απολυτίκια· και απόλυσις.**

**ΕΙ δούλει ψάλλε το κοινόν Απολυτίκιον. Ήχος δ´. Ταχύ προκατάλαβε.**

Τα μύρα συν δάκρυσι τω διδασκάλω Χριστώ, Μαρία προσήγαγες Μαγδαληνή εν σπουδή, ως τούτου μαθήτρια· άθλησιν δε αγίαν, Αθληφόρε Μαρκέλλα, ήνεγκας τω Σωτήρι, ως παρθένος φρόνιμη. Και νυν άμφω πρεσβεύσατε υπέρ των ψυχών ημών.

**ΕΙΣ ΤΗΝ ΛΕΙΤΟΥΡΓΙΑΝ**

Εις την Λειτουργίαν τυπικά και οι Μακαρισμοί εις η´. Εκ των Κανόνων· της Μυροφόρου γ ᾨδὴς και της Μάρτυρος στ ᾨδής.

**Απόστολος και Ευαγγέλιον· της Μυροφόρου και της Μάρτυρος.**

Τον Απόστολον· δια μεν την Μυροφόρον ζήτει την ενδεκάτην Κυριακήν· δια δε την Μάρτυρα ζήτει την Πέμπτην της ΙΕ ἑβδομάδος.

Το Ευαγγέλιον· δια μεν την Μυροφόρον ζήτει το Η Ἑωθινόν· δια δε την Μάρτυρα ζήτει την Δευτέρα της ΙΕ Ἑβδομάδος Ματθαίου.

Κοινωνικόν. Εις πάσαν την γην..., εις μνημόσυνον, αιώνιον.

**Μεγαλυνάριον.**

Χαίροις Μυροφόρε Μαγδαληνή, Μαρία θεόφρον, Ισαπόστολε του Χριστού: χαίροις ω Μαρκέλλα, αγνείας μυροθήκη, της Χίου μέγα κλέος και αγαλλίαμα.

Η/Υ ΠΗΓΗ:

Voutsinasilias.blogspot.gr

http://voutsinasilias.blogspot.gr/2009/07/22\_15.html